ଶ୍ରୀମନ୍ଦିର ଉପରେ ଡ୍ରୋନ୍ ଉଡାଇବା ସହ ୟୁଟ୍ୟୁବରେ ଭିଡିଓ ଅପଲୋଡ଼ କରିବା ଘଟଣାରେ ଅଭିଯୁକ୍ତ ବଙ୍ଗୀୟ ୟୁଟ୍ୟୁବର ଅନିମେଶ ଚକ୍ରବର୍ତ୍ତୀ ଙ୍କୁ ସିଂହଦ୍ୱାର ଥାନା ପକ୍ଷରୁ ନୋଟିସ ଜାରି କରାଯାଇଛି । ତଦନ୍ତ ପରେ ଆଇନ ଅନୁଯାୟୀ ସମ୍ପୃକ୍ତ ଯୁବକ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ ନିଆଯିବ ବୋଲି ପୁରୀ ଏସପି କନୱର ବିଶାଳ ସିଂ କହିଛନ୍ତି। ଶ୍ରୀମନ୍ଦିର ଉପରେ ଡ୍ରୋନ୍ ଉଡାଇବା ହେଉ କିମ୍ବା ଅନ୍ୟ କୌଣସି କାର୍ଯ୍ୟ ହେଉ ସେନେଇ ସ୍ୱତନ୍ତ୍ର ନିୟମ ରହିଛି । ଏହି ନିୟମ ସମସ୍ତେ ପାଳନ କରିବା ଉଚିତ୍ ବୋଲି ଏସପି କହିଛନ୍ତି । ତେବେ ନିୟମ ଉଲ୍ଲଙ୍ଘନ କରି ଅଭିଯୁକ୍ତ ଅନିମେଶ ଶ୍ରୀମନ୍ଦିର ଉପରେ କିଭଳି ଡ୍ରୋନ୍ ଉଡାଇଲା ସେନେଇ ସବିଶେଷ ତଦନ୍ତ ପରେ ସ୍ପଷ୍ଟ ହେବ ବୋଲି ପୋଲିସ ପକ୍ଷରୁ କୁହାଯାଇଛି । ପୂର୍ବରୁ 'ଭଏସ୍ ଅଫ କମନମ୍ୟାନ' ସଙ୍ଗଠନ ପକ୍ଷରୁ ପୁରୀ ସିଂହଦ୍ବାର ଥାନାରେ ଅଭିଯୁକ୍ତ ଅନିମେଶ ଚକ୍ରବର୍ତ୍ତୀ ନାଁରେ ମାମଲା ରୁଜୁ ହୋଇଥିଲା ।
ପୋଲିସର ବିନା ଅନୁମତିରେ ଅନିମେଶ କିଭଳି ଭାବେ ତାଙ୍କ ୟୁଟ୍ୟୁବ ଭିଡିଓରେ ପୋଲିସର ଲୋଗୋ ବ୍ୟବହାର କରିଥିଲେ ସେନେଇ ମଧ୍ୟ ତଦନ୍ତ କରାଯାଉଛି । ସିଟି ଡିଏସପିଙ୍କ ନେତୃତ୍ୱରେ ତିନିଜଣ ପୋଲିସ ଅଧିକାରୀ ଏହି ଘଟଣାର ତଦନ୍ତ କରୁଥିବା ବେଳେ ଅଭିଯୁକ୍ତ ଠାରୁ ସବିଶେଷ ତଥ୍ୟ ହାସଲ କରିବା ପରେ କାର୍ଯ୍ୟାନୁଷ୍ଠାନ ନିଆଯିବ ବୋଲି ଏସପି କହିଛନ୍ତି ।
ଏହି ବାହାଘର ଫଟୋ ଭିଡିଓ ଭିତରେ ଆମ ସାମ୍ନାକୁ ଏମିତି ଏକ ଭିଡିଓ ଆସିଛି ଯାହା ଦେଖିଲେ ଆପଣ ମଧ୍ୟ ଖୁସି ହେବ ସହ ଟିକେ ଆଶ୍ଚର୍ଯ୍ୟ ମଧ୍ୟ ହୋଇଯିବ । ଆଉ କହିବେ ଏଇ ବୋଧେ ପ୍ରକୃତ ଭଲ ପାଇବା | ଆଜ୍ଞା ହଁ , ଇନଷ୍ଟାଗ୍ରାମରେ ଦର୍ଶନ ନନ୍ଦୁ ପୋଲଙ୍କ ଦ୍ୱାରା ପୋଷ୍ଟ କରାଯାଇଛି ଏହି ଭିଡିଓଟି , ଭିଡିଓର କ୍ୟାପସନରେ ଲେଖା ଅଛି, "ଲାଇକ୍ ଏ ବସ୍।"
ତେବେ ସୋସିଆଲ ମିଡିଆରେ ଭିଡିଓ ଭାଇରାଲ ହେବା ପରେ ଏହାକୁ ଅନେକ ପସନ୍ଦ କରିଛନ୍ତି ମଧ୍ୟ । କେହି କେହି କହିଛନ୍ତି କୁକୁର ହିଁ ସଚ୍ଚା ସାଥି । ଆଉ କେହି କେହି କହିଛନ୍ତି ମଣିଷ ଓ କୁକୁର ମଧ୍ୟ ଏକ ନିସ୍ୱାର୍ଥ ସମ୍ପର୍କ ଥାଏ ।
ଟ୍ବିଟରର ନୂଆ ମାଲିକ ଏଲନ ମସ୍କ ନିଜ ଜୀବନ ବିପଦରେ ଥିବା ନିଜେ ଏଲନ ମସ୍କ ଶନିବାର ଟ୍ବିଟ୍ କରି ଦାବି କରିଛନ୍ତି । ତାଙ୍କର ଏହି ବୟାନ ସମସ୍ତଙ୍କୁ ଚକିତ କରିଛି। ଶନିବାର ଟ୍ବିଟ୍ କରି ସେ ଦାବି କରିଛନ୍ତି ଯେ ତାଙ୍କ ସହିତ କିଛି ଦୁର୍ଘଟଣା ଘଟିପାରେ। କେହି ତାଙ୍କୁ ଗୁଳି କରି ପାରନ୍ତି। ତେଣୁ ନିଜ ଜୀବନ କୁ ବଞ୍ଚାଇବା ପାଇଁ ଖୋଲା କାରରେ ବୁଲନ୍ତି ନାହିଁ।
ଟ୍ବିଟରର ସ୍ପେସରେ ପାଖାପାଖି ଦୁଇ ଘଣ୍ଟାର ପ୍ରଶ୍ନ ଉତ୍ତରର ଅଡିଓ ଚାଟରେ ଏଲନ ମସ୍କ ଏହି ଚାଞ୍ଚଲ୍ୟକର ଖୁଲାସା କରିଛନ୍ତି। ଟ୍ବିଟର ସ୍ପେସରେ ଆଲୋଚନା ସମୟରେ ମସ୍କ ଟେସଲା ଏବଂ ସ୍ପେସଏକ୍ସରେ ଫ୍ରି ସ୍ପିଚର ମହତ୍ବ ଏବଂ ଟ୍ବିଟ୍ ପାଇଁ ନିଜର ଭବିଷ୍ୟତ ବିଷୟରେ ଆଲୋଚନା କରିଛନ୍ତି।
ସୂଚନା ଅନୁଯାୟୀ ମସ୍କ ଟ୍ବିଟରର ମାଲିକ ହେବା ପରେ କମ୍ପାନିର ବଡ ଧରଣରେ କର୍ମଚାରୀଙ୍କ ଛଟେଇ କରିଛନ୍ତି। ତାଙ୍କୁ ସାମାଜିକ ଗଣମାଧ୍ୟମରେ ବି ବିରୋଧ ଏବଂ ସମାଲୋଚନାର ଶିକାର ହେବାକୁ ପଡିଛି। ଏପରିକି ନିଜ କମ୍ପାନିରେ ମଧ୍ୟ ମସ୍କଙ୍କୁ କର୍ମଚାରୀଙ୍କ ସମାଲୋଚନା ଶୁଣିବାକୁ ପଡିଥିଲା। ଏପରିକି ମସ୍କ କମ୍ପାନିର ମାହୋଲ ଖରାପ କରିଛନ୍ତି ବୋଲି ବିଦେଶୀ ଗଣମାଧ୍ୟମରେ ମଧ୍ୟ ଖବର ପ୍ରକାଶ ପାଇଥିଲା।
ଏଲନ ମସ୍କ ଟୁଇଟର ଅକ୍ତିଆର କଲା ପରେ ହଜାର ହଜାର କର୍ମଚାରୀଙ୍କୁ ଚାକିରୀରୁ ଛଟେଇ କରିଥିବା ଘଟଣା ଚର୍ଚାର ବିଷୟ ପାଲଟିଥିବା ବେଳେ ଏବେ ପଡିଛି ମେଟାର ପାଳି | ଫେସ୍ବୁକ୍ର ପ୍ୟାରେଣ୍ଟ କଂପାନି ମେଟାରେ ହେବ ବଡ଼ ଧରଣର ଛଟେଇ । ମେଟା କମ୍ପାନୀରୁ ବିଦା ହେବେ 11 ହଜାରରୁ ଅଧିକ କର୍ମଚାରୀ । ରାଜସ୍ୱ ହ୍ରାସ ହେଉଥିବାରୁ ଖର୍ଚ୍ଚକାଟ୍ କରିବା ପାଇଁ ମୋଟ 13 ପ୍ରତିଶତ କର୍ମଚାରୀଙ୍କୁ ହଟାଇବାକୁ ମେଟାର ଚିଫ୍ ଏକଜୁକ୍ୟୁଟିଭ୍ ମାର୍କ ଜୁକରବର୍ଗ ଘୋଷଣା କରିଛନ୍ତି ।
ବିଗତ 18 ବର୍ଷ ମଧ୍ୟରେ କମ୍ପାନୀ ଇତିହାସରେ ଏହା ପ୍ରଥମ ଥର ହେବ ଯେ ଏକ ସଙ୍ଗରେ ଏତେ ସଂଖ୍ୟାରେ କର୍ମଚାରୀଙ୍କୁ ମେଟା ଚାକିରିରୁ ଛଟେଇ କରିବ। ତେବେ ଏହି ନିଷ୍ପତ୍ତି ଅତି କଠୋର ଏବଂ କ୍ଷତିଗ୍ରସ୍ତ ହେବାକୁ ଯାଉଥିବା କର୍ମଚାରୀଙ୍କ ପାଇଁ ସେ ଅତ୍ୟନ୍ତ ଦୁଃଖିତ ବୋଲି ମେଟାର ଚିଫ୍ ଏକଜୁକ୍ୟୁଟିଭ୍ ମାର୍କ ଜୁକରବର୍ଗ ନିଜ ବ୍ଲଗ୍ ପୋଷ୍ଟରେ ସୂଚନା ଦେଇଛନ୍ତି ।
ଛଟେଇର କାରଣ ସମ୍ପର୍କରେ ଜୁକରବର୍ଗ କହିଛନ୍ତି ଯେ, କୋଭିଡ୍ ମହାମାରୀ ବେଳେ ଇ କମର୍ସ ଓ ୱେବ୍ ଟ୍ରାଫିକରେ ବୃଦ୍ଧି ତାଙ୍କ ବ୍ୟବସାୟ ପରିସରକୁ ଅଧିକ ବଢାଇବ ବୋଲି ଆକଳନ କରାଯାଉଥିଲା । କିନ୍ତୁ ବଜାରରେ ପ୍ରତିଯୋଗିତା ଓ ଅର୍ଥନୀତିରେ ମାନ୍ଦାବସ୍ଥା ଏବଂ ବିଜ୍ଞାପନ ଆସିବା କମିଯିବା ହେତୁ ବ୍ୟବସାୟ ବଢିବା ପରିବର୍ତ୍ତେ ରାଜସ୍ୱ ହ୍ରାସ ପାଇଛି । ତେଣୁ ସେ ଏଭଳି ଏକ କଠୋର ନିଷ୍ପତ୍ତି ନେବାକୁ ଯାଉଥିବା ଜୁକରବର୍ଗ ସ୍ପଷ୍ଟୀକରଣ ରଖିଛନ୍ତି ।
